«جە ٢٤/۱۱/۲۰۱۸ی جە سەعات ٨:٣٠ی تا ٩:٣٠ی سەر سەبای، جە ناوچەو قلابانی کە سەر بە پارێزگەو شرناخ-یەن، هێزه‌كێمان جە ٣ قۆڵێۋە هێرششان کەردەن سەرو سەربازە داگیرکەرەکانو تورکیای جە بەرزایی ڕاداری، کێلکا سنوری و سەربازگەو شڤانی. ئانڎە کە پێمان ڕۆشن بیەنەۋە جە ئاکامەنە ۱۰ سەربازێ کوشیێنێ و ژمارێۋی فرێ بریندارێ بیێنێ و گورزی قورس جە سیپێ و بنکێ و سەنگەرەکانو دوژمنی دریێنێ. دما تەر ڕژێمی داگیرکەر بە تانکێ، تۆپێ و باڵەپڕێ جەنگیێ ناوچەکەش تۆپۋاران و بۆردومان کەردەن و بە هۆشەۋە ۲ هەڤاڵێ گەریلێمان شەهیدێ بیێنێ کە جە دماتەرەنە شناسنامەکانشان پەی ڕای گردیی ئاشکرا مەکەرمێنە».
جەلایێ تەرەۋە هیزی جە ساڵیادو ئەرەمەزنای پەکەکە-یەنە، جە ناوچەو باشانی کە سەر بە پارێزگەو ئیدر-یەن، گەریلا چالاکیشان دژ بە سپاو تورکیای ئەنجام دابێ و جە ئاکامشەنە ۱ زرێپۆش بە تەمامی دلێنەبریا بێ و هەری کەم ۱٥ سەربازێ کوشیێ بێنێ.
